botaniske Laboratorium, da ikke alene Plantefysiologien skulde 

 huses dér, opførtes snarest. Endelig ønskede han, at ikke blot 

 Plantefysiologen, men ogsaa den botaniske Professor i hans Egenskab 

 af Havens Direktør fik Bolig i den nye Bygning. 



Warmings Skrivelse blev af Konsistorium henvist til det samlede 

 Udvalg, som tiltraadte den, dog med det Forbehold, at det ikke 

 mente at have Bemyndigelse til at udtale sig i Spørgsmaalet 

 angaaende Direktørbolig, Konsistorium indsendte derefter under 

 19. Januar 1887 Skrivelserne til Ministeriet, der under' 9. Februar 

 bestemte, at der i Planen skulde optages Forslag til en Direktør* 

 bolig. I Overensstemmelse hermed omarbejdedes Planen endnu 

 en Gang af Udvalget, som var blevet forstærket med Universitetets 

 Rektor, Professor Julius Thomsen og Professor F. Johnstrup. 

 Endelig under 4. Juli s. A. kunde den ændrede Plan fremsendes 

 til Ministeriet. Udgiften til Bygningen var nu vokset til 177,000 Kr., 

 foruden 15,169 Kr. 84 Øre til Montering, ialt 192,169 Kr. 84 Øre. 



Parallelt med Sagen om et botanisk Laboratorium løb andre 

 Byggesager under Universitetet, bl. a. det mineralogiske Museum 

 og Kemisk Laboratorium — Polyteknisk Læreanstalt var allerede 

 under Bygning — , og Ministeriet fremsatte da i Efteraaret 1887 et 

 Lovforslag om Byggeforetagender ved Universitetet, hvoriblandt 

 var det botaniske Laboratorium. 



Ved Udvalgsbehandlingen i Folketinget opnaaedes enstemmig 

 Tilslutning til Opførelse af Laboratoriet og ligeledes til, at der 

 deri blev Bolig for Havens Direktør. Lovforslaget blev derefter 

 vedtaget, og Loven stadfæstedes 1. April 1888. 



Sagen havde da staaet paa i næsten 8 Aar, naar man regner 

 dens Begyndelse fra Andragendet af 1880. 



II. LABORATORIETS OPFØRELSE OG DETS 

 NUVÆRENDE INDRETNING 



De forskellige Planer om Laboratoriets Opførelse havde vekslet 

 ret meget baade med Hensyn til dets Indretning og til dets Plads. 

 Den endeligt vedtagne Plan havde den Forudsætning, at Botanisk 

 Have skulde afgive den nødvendige Plads til Bygningen i det til 

 Gothersgade og Farimagsgade stødende Hjørne af Haven. Her var 

 i sin Tid anlagt et nordamerikansk Arboret, som nu maatte ofres, 

 idet Laboratoriet med sine Omgivelser tog ialt ca. Vs ha af Haven. 



92 



